Ný mynd eftir skáldsögu Seth Grahame-Smith er væntanleg í bíó í Bandaríkjunum í febrúar nk. , en margir muna væntanlega eftir Abraham Lincoln : Vampire Hunter sem gerð var eftir sögu sama höfundar . Þessi nýja mynd heitir því fallega nafni Pride and Prejudice and Zombies , og er eins og nafnið ber með sér , mynd um uppvakninga , og á sér stað í hinni sígildu sögu Pride and Prejudice eftir Jane Austin . Eins og segir í frétt FilmStage.com þá ætlaði Óskarsleikstjórinn David O. Russell upphaflega að leikstýra myndinni , en ákvað að stíga frá því en taka þó þátt í handritaskrifum . Við leikstjórakeflinu tók Burr Steers . Fyrsta stiklan er nú komin úr myndinni og má sjá hana hér fyrir neðan : Pride and Prejudice and Zombies er ný nálgun á þessa þekktu sögu Jane Austin . Dularfull plága herjar á England 19. aldarinnar , og blóðþyrstir uppvakningar fara í flokkum um landið . Elizabeth Bennet kemur þar sterk inn , en hún er þjálfuð í bardagalistum og vopnaburði og lætur uppvakningana finna til tevatnsins . Myndin er væntanleg á hvíta tjaldið 5. febrúar nk .